De La Mas Venue is die trouvenue van Michael & Nina - Mooi Troues
Mooi Troues is baie opgewonde om met ons lesers die troue van Michael en Nina met julle te kan deel. Nina het verskillende elemente en kleure saam gebring soos Roosgoud, Grys, Blospienk romanse, vintage, plaas, elegant, industrieel, glansryk en dit ongelooflike mooi saam gewerk.
Hulle het ook prettige kinder foto's van hulself by die seremonie area onder die bome gehang waar paartjie eg aan mekaar gesweer het voor hul familie en vriende en die groenigheid in die foto's simboliseer Michael en Nina se nuwe lewe saam as Meneer en Mevrou. Ons hoop julle geniet Michael en Nina se troue net so baie soos ons geniet het om die artikel vir julle voor te berei.
August Photography word besit deur Eugene en Karina ('n getroude paar) wat saamwerk om asemrowende foto's te neem. Hulle beligting en oog vir detail is legendaries. Eugene en Karina het baie pret verskaf om ons dag nog lekkerder te maak. Die pakket sluit in: 'n verlowings-fotosessie, 'n fotohokkie, 9 ure se neem van foto's op die dag, 'n trou album, 'n onthou-ons-trou kaartjie (Ontwerp deur ENCO) en twee A3 foto's wat op hout gedruk is.
Ek wou 'n plek gehad het waar ek my eie idees kon uitleef sonder om gebind te wees aan bestaande dekor. De La Mas Venue se wit gewaste mure en Tiffany styl stoele het my bekoor asook die kapel in die bos wat perfek by my feetjie bos-troue idee ingepas het! Die "man grot" was die ideale plek vir Michael en sy strooijonkers en die bruid-kamer die perfekte kleur en styl vir die bruid en strooimeisies.
Ons sprokie het aangehou- tot in Bali! Kos, mense en natuurlik die geselskap het gesorg vir die perfekte vakansie. Die geloof van die plaaslike inwoners dat jy terug kry uit die lewe wat jy insit, dra by tot die atmosfeer van vertroue en goedheid. Skemerkelkies op die strand, ongelooflike kos en goeie geselskap, kan enige iets nog beter raak?